Komission asetus (EY) N:o 411/2003, annettu 5 päivänä maaliskuuta 2003, toimenpiteiden vahvistamisesta yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi annetun neuvoston asetuksen (EY) N:o 718/1999 panemiseksi täytäntöön annetun komission asetuksen (EY) N:o 805/1999 muuttamisesta



Virallinen lehti nro L 062 , 06/03/2003 s. 0018 - 0018



Komission asetus (EY) N:o 411/2003, annettu 5 päivänä maaliskuuta 2003, toimenpiteiden vahvistamisesta yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi annetun neuvoston asetuksen (EY) N:o 718/1999 panemiseksi täytäntöön annetun komission asetuksen (EY) N:o 805/1999 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön sisävesiliikenteen aluskapasiteettia koskevista toimintalinjoista vesiliikenteen edistämiseksi 29 päivänä maaliskuuta 1999 annetun neuvoston asetuksen (EY) N:o 718/1999(1) ja erityisesti sen 7 artiklan, sekä katsoo seuraavaa: (1) Asetuksen (EY) N:o 718/1999 mukaisesti komissio vahvistaa kuultuaan jäsenvaltioita ja yhteisön tason sisävesiliikennettä edustavia järjestöjä "vanha uudesta" -järjestelmän suhdeluvut kuivalastialusten, säiliöalusten ja työntöalusten osalta. (2) Asetuksen (EY) N:o 718/1999 täytäntöön panemiseksi annetussa komission asetuksessa (EY) N:o 805/1999(2) vahvistetaan "vanha uudesta" -järjestelmän suhdeluvut, joita sovelletaan 29 päivästä huhtikuuta 1999. (3) Nämä suhdeluvut on asetuksen (EY) N:o 718/1999 4 artiklan 2 kohdan mukaisesti saatettava mahdollisimman nopeasti ja vaiheittain nollatasolle viimeistään 29 päivänä huhtikuuta 2003. (4) "Vanha uudesta" -järjestelmän suhdelukuja on pienennetty vuonna 2000 annetulla komission asetuksella (EY) N:o 1532/2000(3), vuonna 2001 annetulla komission asetuksella (EY) N:o 997/2001(4) ja vuonna 2002 annetulla komission asetuksella (EY) N:o 336/2002(5). (5) "Vanha uudesta" -suhdeluvut on asetuksen (EY) N:o 718/1999 4 artiklan 2 kohdan mukaisesti saatettava nyt nollatasolle kuivalastialusten, säiliöalusten ja työntöalusten osalta 29 päivästä huhtikuuta 2003. (6) Asetus (EY) N:o 805/1999 on sen vuoksi muutettava vastaavasti. (7) Tässä asetuksessa säädetyistä toimenpiteistä on kuultu asetuksen (EY) N:o 805/1999 6 artiklassa tarkoitettua yhteisön aluskannan edistämistä ja aluskapasiteettia koskevien toimintalinjojen asiantuntijaryhmää, ON ANTANUT TÄMÄN ASETUKSEN: 1 artikla Muutetaan asetus (EY) N:o 805/1999 seuraavasti: 1) Korvataan 4 artiklan 1 kohdassa suhdeluku "0,30:1" suhdeluvulla "0:1". 2) Korvataan 4 artiklan 2 kohdassa suhdeluku "0,45:1" suhdeluvulla "0:1". 3) Korvataan 4 artiklan 3 kohdassa suhdeluku "0,125:1" suhdeluvulla "0:1". 2 artikla Tämä asetus tulee voimaan 29 päivänä huhtikuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä maaliskuuta 2003. Komission puolesta Loyola De Palacio Varapuheenjohtaja (1) EYVL L 90, 2.4.1999, s. 1. (2) EYVL L 102, 17.4.1999, s. 64. (3) EYVL L 175, 14.7.2000, s. 74. (4) EYVL L 142, 29.5.2001, s. 18. (5) EYVL L 53, 23.2.2002, s. 11.